CELEX: 62017CN0028
Language: fi
Date: 2017-01-19 00:00:00
Title: Asia C-28/17: Ennakkoratkaisupyyntö, jonka Østre Landsret (Tanska) on esittänyt 19.1.2017 – NN A/S v. Skatteministeriet

18.4.2017   
            
            
               FI
            
            
               Euroopan unionin virallinen lehti
            
            
               C 121/12
            
         Ennakkoratkaisupyyntö, jonka Østre Landsret (Tanska) on esittänyt 19.1.2017 – NN A/S v. Skatteministeriet
   (Asia C-28/17)
   (2017/C 121/18)
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Østre Landsret
   
      Pääasian asianosaiset
   
   
      Hakija: NN A/S
   
      Vastapuoli: Skatteministeriet
   
      Ennakkoratkaisukysymykset
   
   
               1)
            
            
               Mitä seikkoja on otettava huomioon arvioitaessa sitä, sovelletaanko maassa asuviin yhteisöihin pääasian kaltaisessa tilanteessa tappioiden vähentämisen suhteen ”vastaavia edellytyksiä” (vrt. Philips-tuomion (1) 20 kohta) kuin ulkomailla asuvien yhteisöjen sivuliikkeisiin?
            
         
               2)
            
            
               Jos todetaan, ettei Tanskan verotussäännöksissä ole kyse sen kaltaisesta syrjivästä kohtelusta kuin Philips-tapauksessa, voiko kuvatun kaltainen vähentämiskielto tilanteissa, joissa ulkomailla asuvan yhteisön kiinteän toimipaikan voitto kuuluu vastaanottavan valtion verotusvaltaan, sellaisenaan rajoittaa sijoittautumisvapautta (vrt. SEUT 49 artikla) ja voidaanko rajoitusta perustella pakottavilla yleisillä syillä?
            
         
               3)
            
            
               Jos edelliseen kysymykseen vastataan myöntävästi, voidaanko kyseisen kaltaista rajoitusta perustella tappioiden kaksinkertaisen vähentämisen estämistä koskevalla näkökohdalla tai tavoitteella varmistaa jäsenvaltioiden verotusvallan tasapainoinen jakautuminen taikka näiden yhdistelmällä?
            
         
               4)
            
            
               Jos edelliseen kysymykseen vastataan myöntävästi, onko kyseisen kaltainen rajoitus oikeasuhteinen?
            
         
      (1)  Tuomio 6.9.2012, asia C-18/11 (EU:C:2012:532).